ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E
· pentru aprobarea Raportului de oportunitate privind vânzarea prin licitaţie publică a unui imobil, situat pe strada Gloriei, nr. 13
Având în vedere:

- referatul de aprobare înregistrat sub nr. 32970/9.12.2021 prin care primarul oraşului Boldeşti-Scăeni propune aprobarea Raportului de oportunitate privind vânzarea prin licitaţie publică a unui imobil, teren şi construcţie, situat pe strada Gloriei, nr. 13;

- raportul de specialitate întocmit de compartimentul de resort, înregistrat sub nr. 33006/9.12.2021;

- Hotărârea Consiliului Local nr. 26/23.02.2021 privind aprobarea inventarului bunurilor care alcătuiesc domeniul privat al orasului Boldesti Scaeni, cu modificările şi completările ulterioare; 

- extrasul de carte funciară eliberat pentru numărul cadastral 26015; 
- cererea domnului Oprea Stelian, înregistrată sub  nr. 29214/9.10.2021; 
- dispoziţiile art. 363 alin. (2) OUG nr. 57/2019 privind Codul administrativ;
- Regulamentul-cadru privind vânzarea bunurilor imobile aparţinând domeniului privat al oraşului Boldeşti-Scăeni, aprobat prin Hotărârea Consiliului Local nr. 170/26.11.2019;
- avizul secretarului general, înregistrat sub nr.33448/15.12.2021;

- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;


În temeiul art. 129 alin. (2) lit.”c”, alin. (6) lit. „b”, art. 139 alin. (3) lit. „g” şi 196 alin. (1) lit. „b” din OUG nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre:
Art.1.  (1) Se aprobă Raportul de oportunitate privind vânzarea prin licitaţie publică a unui imobil, teren şi construcţie, situat pe strada Gloriei, nr. 13, aparţinând domeniului privat al oraşului Boldeşti-Scăeni, conform anexei nr. 1.
(2) Imobilul are datele de identificare conform anexei nr. 2 şi configuraţia potrivit planşei anexate.

Art.2. Se împuterniceşte executivul să achiziţioneze Raportul de evaluare pentru stabilirea preţului de circulaţie a terenurilor, raport ce va fi întocmit de către un expert ANEVAR, selectat prin licitaţie publică.
 

Art.3. Anexele nr. 1-2 şi planşa cu configuraţia terenului fac parte integrantă din prezenta hotărâre.

Art.4. Primarul oraşului Boldeşti-Scăeni, prin intermediul Serviciului patrimoniu local şi monitorizarea serviciilor publice, va duce la îndeplinire prezenta hotărâre.
Art.5. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.
                PREŞEDINTE DE ŞEDINŢĂ,                                        

   
           LĂCĂTUȘU IOAN
                                                                                       CONTRASEMNEAZĂ

                                                                                       SECRETAR GENERAL,

                                                                                      TUDOR FLORINA NELI

A  V  I  Z

===========

·  asupra proiectului de hotărâre pentru aprobarea Raportului de oportunitate privind vânzarea prin licitaţie publică a unui imobil, 
situat pe strada Gloriei, nr. 13

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru aprobarea Raportului de oportunitate privind vânzarea prin licitaţie publică a unui imobil, situat pe strada Gloriei, nr. 13, am constatat că acesta a fost iniţiat în conformitate cu prevederile legale în vigoare, având ca temei dispoziţiile art. 363 alin. (2) OUG nr. 57/2019 privind Codul administrativ.

Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.

SECRETAR GENERAL,

TUDOR FLORINA NELI

